  Майя Бывальцева Удмуртиын Яр каргуртлэсь шор люкетсэ умоятонъя нырысь-валысь учкетэн (концепциен) тодматӥзы. Со сярысь элькунысь Интывылэз азинтонъя центрлэн пресс-службаез ивортӥз. Валтӥсь малпан Яр ёросын вордскем удмурт кылбурчилэн Флор Васильевлэн творчествоеныз герӟаськемын Каргуртлэн шораз скейт-парк, нылпиослы шудон площадка, шутэтскыны но поръяны интыос лэсьтыны, тыл кыскыны малпало. Озьы ик пӧртэм ужрадъёс ортчытъяны сцена, фонтан, «Яр» гожтэмен арт-объект кыдыны быгатозы. Толалтэ Ярлэн шораз йӧ городок луоз. 26-тӥ шуркынмонозь Центрлэн  юалляськон мынэ, отын котькуд мылкыд карись аслэсьтыз малпанъёссэ но ӵектонъёссэ вераны быгатэ. Дэмланъёсты йылпумъян учкетэз дасяку лыдэ басьтозы. Тодэ вайытом, азьвылгес Кезын «Юбилейный» паркез усьтӥзы. Тегъёс: Мерлык Яр Удмуртия паркъёс умоятон  